**VUOSIKOKOUS 2018**

**Aika 3.3.2018 kello 13.20**

**Paikka Tuomarinkartanon vinttikoirakeskus, Tuomarinkyläntie 1, 00690 Helsinki**

**1. Kokouksen avaus**

Yhdistyksen puheenjohtaja Tanja Rytkönen avasi kokouksen kello 13.20.

**2. Kokouksen puheenjohtajan ja sihteerin valinta**

Kokouksen puheenjohtajaksi valittiin Tanja Rytkönen ja sihteeriksi Tiina Kurki.

**3. Kokouksen laillisuus**

Kokous todettiin laillisesti koolle kutsutuksi ja päätösvaltaiseksi, läsnä oli 21 yhdistyksen jäsentä.

**4. Kahden pöytäkirjantarkastajan valinta**

Pöytäkirjantarkastajiksi valittiin Marjo Matikka ja Helene Vanninen.

**5. Kahden ääntenlaskijan valinta**

Ääntenlaskijoiksi valittiin Marjo Matikka ja Kirsi Hallstén-Karvinen.

**6. Toimintakertomus vuodelta 2017**

Tiina Kurki esitteli vuoden 2017 toimintakertomuksen, joka hyväksyttiin pienin korjauksin.

Satu Weckman esitteli jalostustoimikunnan toimintakertomuksen vuodelta 2017, joka myös hyväksyttiin.

**7. Tilinpäätökseen perustuva selostus yhdistyksen taloudesta vuonna 2017**

Tanja Rytkönen esitteli tilinpäätöksen, joka hyväksyttiin. Todettiin, että vuoden 2017 tilinpäätös osoitti voittoa toisen kerran peräkkäin usean tappiollisen vuoden jälkeen. Pääsiallinen syy tilikauden hyvään tulokseen oli erikoisnäyttelyn alhaiset kustannukset, joihin päästiin käyttämällä yhtä tuomaria. Myös vuosikirjan siirtyminen seuraavalle vuodelle vaikutti.

**8. Toiminnantarkastajien lausunto, tilinpäätöksen vahvistaminen ja vastuuvapauden myöntäminen hallitukselle**

Kirsi Hallsten-Karvinen luki toiminnantarkastajien tarkastuskertomuksen, jossa yhdistyksen toiminnantarkastajat Tiina Hallsten ja Kirsi Hallsten-Karvinen toteavat, että tilinpäätös perustuu yhdistyksen kirjanpitoon eikä tarkastuksessa ole ilmennyt olennaista huomautettavaa talouden tai hallinnon osalta. Kokous myönsi hallitukselle tili- ja vastuuvapauden vuodelta 2017.

**9. Toimintasuunnitelma vuodelle 2018**

Tanja Rytkönen esitteli toimintasuunnitelman vuodelle 2018, joka hyväksyttiin pienin täsmennyksin.

**10. Jäsenmaksun määrääminen vuodelle 2018**

Tanja Rytkönen esitteli hallituksen ehdotuksen, jonka mukaan vuoden 2018 jäsenmaksut pidettäisiin entisellä tasolla seuraavasti: Vuosijäsen 22 €, perhejäsen 10 €, ainaisjäsen 220 €, kasvattajan ilmoittama ja maksama jäsen 10 € (sisältää käsikirjan). Hallituksen ehdotus hyväksyttiin.

**11. Tulo- ja menoarvio vuodelle 2018**

Tanja Rytkönen esitteli tulo- ja menoarvion vuodelle 2018, joka hyväksyttiin.

**12. Hallituksen puheenjohtajan vaali**

Hallituksen puheenjohtajaksi ehdotettiin Tiina Kurkea. Koska muita ehdokkaita ei ollut, valittiin hallituksen puheenjohtajaksi seuraavalle 1-vuotiskaudelle Tiina Kurki.

**13. Hallituksen jäsenten valinta erovuoroisten tilalle**

Erovuorossa olivat seuraavat hallituksen jäsenet: Piia Ahde, Minna Itkonen, Tiina Kurki ja Satu Sirén.

Hallituksen jäseniksi seuraavalle kaudelle ehdotettiin seuraavia henkilöitä: Satu Sirén, Minna Itkonen, Helene Vanninen, Emma Luoto, Krista Pirttinen ja Hanna Johansson.

Järjestettiin ehdokkaiden vaali, jossa äänet jakautuivat seuraavasti: Satu Sirén 20 ääntä, Krista Pirttinen 15 ääntä, Emma Luoto 13 ääntä, Helene Vanninen 12 ääntä, Hanna Johansson 6 ääntä ja Minna Itkonen 2 ääntä.

Hallitukseen valittiin seuraavalle 2-vuotiskaudelle Satu Sirén, Krista Pirttinen, Emma Luoto ja Helene Vanninen.

**14. Kahden toiminnantarkastajan ja heidän varahenkilöidensä valinta**

Yhdistyksen toiminnantarkastajiksi valittiin Tiina Hallstén ja Kirsi Hallstén-Karvinen ja varatarkastajiksi Tanja Rytkönen ja Piia Ahde.

**15. Vuoden koira 2017 -kilpailun palkintojen jakaminen**

Tanja Rytkönen ja Tiina Kurki jakoivat palkinnot ja kunniakirjat vuoden 2017 menestyneimmille näyttelykoirille, veteraaneille, kasvattajille, toko-, rally-toko ja agility voittajille.

**17. Muut kokouksessa esiin tulevat asiat**

Kerry- ja vehnäterrierikerho julkisti uudet hopeiset ansiomerkit, joista ensimmäiset on myönnetty yhdistyksen kunniajäsenille, jotka ovat olleet perustamassa kerhoa tai jotka ovat edistäneet rotujemme jalostusta ja toimineet aktiivisesti yhdistyksen hallituksessa tai jalostustoimikunnassa. Hopeisen ansiomerkin saajat ovat: Ritva Josefson, Tuulikki Korpio, Eeva Lindblom, Jaana Miettinen, Seija Nevalainen ja Kirsti Smith, Tiina Hallstén ja Karin Bergbom.

Ansiomerkit luovutetaan saajilleen Erikoisnäyttelyssä 26.8.2018.

**18. Kokouksen päättäminen**

Puheenjohtaja Tanja Rytkönen päätti kokouksen klo 15.10.

Vakuudeksi

Tanja Rytkönen, pj Tiina Kurki, sihteeri

Olemme kokouksen valitsemina pöytäkirjantarkastajina tarkastaneet tämän pöytäkirjan ja todenneet sen vastaavan kokouksen kulkua.

Marjo Matikka Helene Vanninen